钦定古今图书集成/理学汇编/经籍典/第188卷 > 李琪王霸世纪 > 序吴世纪
## 钦定古今图书集成/理学汇编/经籍典/第188卷 > 李琪王霸世纪 > 序吴世纪

“吴，姬姓之长，《春秋》外之，何也？吴僻在海滨，不与姬通，
狄之宇下者，信有罪焉尔。齐晋益微，中国不复能以
一矢相遗，而封豕长蛇之类，自相雄夺，其得免于灭
亡者亦鲜焉。吁！小国之甘于从吴，将以求免也，而终
无以自存，又其甚不幸欤！昔吴伐郯，季文子曰：‘中国
之无霸也’。世变至是，《春秋》安得而不终乎。